Oppligen

Oppligen estis ĝis la 31-a de decembro 2009 komunumo de la distrikto Konolfingen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 665 loĝantojn je la 31-a de decembro 2010.

 Geografio 
Oppligen situas en la flotebenaĵo de la rivereto Chise, orienta alfluanto de Aro, en la Svisa Mezlando ĉe la marĝeno de la Antaŭalpoj, proksimume 7 kilometrojn norde de Thun. La komunumo konsistas el la vilaĝoj kaj setlejoj Oppligen, Oppligebärgli, Büel, Deiberg, Bir Chise kaj Rotache, kaj kelkaj izolitaj bienoj kaj domgrupoj.Fonto: Mapo 1:20000 de Swisstopo

La teritorio de la komunumo etendiĝas sur areo de 3,41 km², de kiuj 32,0% estas kovritaj de arbaro, 54,5% servas por agrikulturo kaj 12,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Oppligen limas en nordo al Wichtrach, en nordoriento al Herbligen, en sudoriento al Brenzikofen, en sudo al Heimberg, kaj en okcidento al Kiesen.

 Trafiko 
Tra la komunumo pasas la kantona ĉefvojo n-ro 229 de Burgdorf al Thun, kiu ĉe la okcidenta komunumlimo kuniĝas kun la kantona ĉefvojo n-ro 6 de Berno al Thun. De la kantona ĉefvojo n-ro 6 rapidvojo kondukas al la svisa aŭtovojo A6, kiu pasas du kilometre okcidente de la komunumo laŭlonge de Aro. Oppligen mem ne disponas pri konekto al la publika transportreto, la stacidomoj de Brenzikofen kaj Kiesen tamen troviĝas en proksimeco.

 Historio 
La unua dokumenta mencio de Oppligen datiĝas el la jaro 1006 kiel Oponlengis.
Fonto: Portredo de Oppligen en la retejo de la komunumo En Oppligebärgli estis trovitaj remparo el la bronzepoko kaj en la arbaro Hasliwald romiaj moneroj. En la gruminejo de Kastelo Kiesen estis malkovritaj victombejoj el la frua mezepoko kun armiloj. Ekde la 13-a jarcento aŭ eĉ jam pli frue bienposedanto en Oppligen estis la Monaĥejo Interlaken. Post ties mondigo pro la reformacio de la jaro 1528 Oppligen estis unue atribuita al la tribunalo de Steffisburg kaj samjare pro peto de la vilaĝanoj al la tribunalo Wichtrach sub la alta jurisdikcio de Konolfingen. Post la fino de la Helveta Revolucio en la jaro 1803 Oppligen estis atribuita al la distrikto Konolfingen, kiu en la jaro 2010 estis integrita al la administra distrikto Berno-Mezlando.Fonto: Anne-Marie Dubler: Oppligen en Historia Leksikono de Svislando (2010-09-16)

 Notoj kaj referencoj 


 Eksteraj ligiloj 

 Oficiala retejo de la komunumo Oppligen